Diari Oficial de la Generalitat Valenciana


Sumari del DOGV 1285, del 17-04-1990 (1990/817154)

ORDRE de 26 de febrer de 1990, de la Conselleria d'Economia i Hisenda, per la qual s'acorda l'afectació a la Conselleria d'Agricultura i Pesca de dues finques situades als termes municipals de Moncada i Museros (València), partida La Marquesa i partida Lloma de Tolo.
---------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/02/26/(2)/dof/vci/html**

### Dades del document

Número de DOGV
:   1285

Data del DOGV
:   17-04-1990

Secció del DOGV
:   DISPOSICIONS GENERALS

Número del document
:   1990/817154


Data del document
:   26-02-1990

Organisme emissor
:   Conselleria d'Economia i Hisenda

Tipus de document
:   Ordre

Ordre de 26 de febrer de 1990, de la Conselleria d'Economia i Hisenda, per la qual s'acorda l'afectació a la Conselleria d'Agricultura i Pesca, de dues finques situades als termes municipals de Moncada i Museros (València), partida de la Marquesa i partida de Lloma de Tolo.  
L?Hble. Sr. Conseller d?Agricultura i Pesca ha sol·licitat, d'acord amb el que disposen els articles 61 i 62 de la Llei 3/1986, de 24 d'octubre, de Patrimoni de la Generalitat Valenciana, l'afectació de dues finques situades als termes municipals de Moncada i Museros (València), partida La Marquesa i partida Lloma de Tolo.  
Les finques esmentades estaran destinades a l'ampliació de l'Institut Valencià d'Investigacions Agràries (IVIA).  
Per això i d'acord amb les facultats que tinc atribuïdes per l'article 62.2 de la Llei 3/1986, de 24 d'octubre de Patrimoni de la Generalitat Valenciana.  
ORDENE:  
Article primer  
Afectar a la Conselleria d?Agricultura i Pesca les finques que a continuació s'hi detallen:  
Rústica.- De tres hectàrees, cinquanta àrees i setanta-set centiàrees, equivalents a quaranta-dues fanecades i deu braces, encara que en amidament recent té una superfície de tres hectàrees, cinquanta-una àrees, vuitanta-sis centiàrees, equivalents a quaranta-dues fanecades, un quartó i divuit braces i mitja, de terra de secà, en terme de Museros, partida de la Lloma de Tolo, paratge el Cosí. Confronta: nord, amb la carretera de la Lloma; est, terres de Domingo Sales García; sud, les de Manuel Sales, veí de la Pobla de Farnals i oest, amb terres de la Masia del Cosí, senda enmig.  
Rústica.- Una heretat de terra de regadiu amb aigua elevada, actualment plantada de tarongers joves, situada en terme de Moncada, partida de la Marquesa, de superfície una hectàrea noranta-sis àrees, seixanta-cinc centiàrees i setanta decímetres quadrats, dividida en els dos trossos que s'hi descriuen: A.- Una hectàrea, noranta àrees, quaranta-dues centiàrees, setanta decímetres quadrats, dins de la superfície de la qual es troba construïda una casa per a servei agrícola de la finca, composta de planta baixa, destinada també a habitatge, amb corral i pis habitable. Aquesta finca es troba travessada per distints camins propis que segueixen distintes direccions, sobre un dels quals pesa servitud de pas de carro en favor de la parcel·la que confronta pel nord amb la del Sr. Juan Sanjaime March i altres en el seu conjunt. Confronta: nord, terres de Miguel Alfonso i altres, camí propi de la finca enmig i, a més, amb la de Francisco Marqués; sud, hereus de Pedro Daudén i José Broseta; est, part de la finca de la qual aquesta és resta, venuda a la Generalitat Valenciana i part, Rosario Taroncher i Francisco Marqués; oest, Honorato Serra, hereus de Pedro Daudén i Francisco Martínez Palanca. B- Cent trenta-tres braces, és a dir, cinc àrees cinquanta-dues centiàrees. Confronta: nord i est, les de Manuel Matias Guzmán i pel sud i oest, les de José Broseta.  
Aquestes finques consten en l?Inventari General de Béns i Drets de la Generalitat Valenciana amb el número A01/46/171/0002.  
Article segon  
Les finques es destinaran a l'ampliació de l?Institut Valencià d'Investigacions Agràries.  
Article tercer  
Les finques esmentades queden integrades en el domini públic de la Generalitat Valenciana i correspon a la Conselleria d?Agricultura i Pesca l?exercici de les competències demanials sobre aquestes, inclosa l'administració i conservació.  
Article quart  
Que la Conselleria d?Agricultura i Pesca designe un representant perquè hi concórrega amb el representant nomenat per la Direcció General del Tresor i Patrimoni, a l'acte d'afectació.  
València, 26 de febrer de 1990.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI